BABYMETAL

BABYMETAL je japonská metalová vokálna a tanečná skupina, ktorú tvoria tri dievčatá Suzuka Nakamoto (SU-METAL), Momoko Okazaki (MOMOMETAL), Moa Kikuchi (MOAMETAL). Skupinu manažuje talentová agentúra Amuse.
Dejiny.
Skupina bola pôvodne založená ako podskupina ženskej skupiny Sakura Gakuin žánru japonských idolových skupín s konceptom „fúzie metalu a idolovej hudby“. Ani jedna z troch členiek pred zrodom skupiny nepoznali metalovú hudbu. Prvý indie CD singel nazvaný "BabyMetal × Kiba of Akiba" sa umiestnil na 3. mieste v indie rebríčku Oricon a na prvom mieste Tower Records Shibuya týždenného indie rebríčka. Predaj hlavného debutového singla skupiny "Ijime, Dame, Zettai" dosiahol v priebehu prvého týždňa 19 000 kusov a debutoval na 6. priečke týždenného rebríčka singlov Oricon.
Na jar roku 2013 Suzuka Nakamoto ukončila nižšiu strednú školu a musela „zpromovať“ zo skupiny Sakura Gakuin (ktorá pozostáva z dievčat do ukončenia nižšej strednej). Ich manažment sa však rozhodol, že BABYMETAL sa nerozpadne, ale bude pokračovať ako skupina.
V stredu 19. júna 2013 skupina vydala svoj prvý singel nazvaný „Megitsune“. 20. novembra 2013 BABYMETAL vydali svoje prvé živé DVD/Blu-ray. Blu-rayová verzia debutovala na siedmom mieste týždenného rebríčka Blu-rayov Oricon (a na druhom mieste hudobných Blu-rayov). Disk obsahoval tri rôzne koncerty.
BABYMETAL sa zúčastnila na rockovom festivale „Summer Sonic 2013“ ktorý sa konal v Tokiu a Osake 10. a 11. augusta 2013.
Bolo to ich druhé vystúpenie na festivale; v roku 2012 sa stali najmladšími umelcami (s priemerným vekom 12), ktorí na ňom vystupovali. Neskôr, v októbri 2013, sa BABYMETAL stali najmladšími umelcami čo vystupovali na festivale heavymetalovej hudby, Loud Park. V novembri 2013 BABYMETAL vydali promočné video pre japonskú premiéru filmu Metalliky "Through the Never".
Skupina oznámila dvojdňový koncert v Budokan, naplánovaný na 1. a 2. marec 2014 a svoj prvý album, ktorý mal byť vydaný 26. februára 2014. Album bude obsahovať 13 skladieb a bude tiež dostupný v limitovanej edícii, ktorý bude obsahovať DVD s videoklipom a záznammi vystúpení.
Hudobný štýl.
Hudobné vydavateľstvo skupiny definuje ich štýl ako „kawaii metal“ a objasňuje, že to znamená „mix J-popu, japonskému idolu a heavy metalu.
Patrick St. Michel z "MTV 81" chváli „čistú, headbanging vzbudzujúcu energiu“ živých vystúpení skupiny a takto opisuje ich štýl: 
Enrico Ahlig z nemeckého časopisu "Metal Hammer" napísal:
Pôvod mena skupiny.
Podľa producenta skupiny, Kobametal-a, názov BABYMETAL získal zjavením (ako božské posolstvo). Je to hra slov „heavy metal“. „Baby“ môže indikovať roztomilosť, „metal“ intenzitu. Názov tiež interpretoval ako „novorodený metal“. Členky skupiny tiež použili druhú interpretáciu v rozhovore pre Razor TV koncom roka 2013 v Singapure. Konštatovali, že ich žáner metalu bol novozrodený a že to znamenalo „baby“ v názve BABYMETAL.
Vystúpenia 2014.
V roku 2014 vystúpi skupina na hudobnom festivale Sonisphere v anglickom Knebworthe. V júni 2014 bolo známych ďalších 7 živých vystúpení počas júla až septembra 2014. Okrem domáceho Japonska vystúpia v Paríži, Londýne, Kolíne a Montreali.
V júni 2014 bolo oznámené, že BABYMETAL bude vystupovať s Lady Gaga na jej turné v roku 2014. Vystúpenia skupiny sa začnú 30. júla v Phoenixe budú pokračovať do Las Vegas, Stateline, Salt Lake City a Denveru.